
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΠΤΥΞΙΑΚΩΝ ΠΡΑΞΕΩΝ ΚΑΙ ΣΥΜΒΑΣΕΩΝ Αρ. Φύλλου 121 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση απόφασης υπαγωγής στο ν. 2601/1998 
επένδυσης της εταιρείας «ΦΙΛΙΑ ΣΥΝΕΤΑΙΡΙΣΜΟΣ 

ΚΑΛΛΙΕΡΓΗΤΩΝ ΣΙΤΗΡΩΝ ΔΕΡΒΙΤΣΑΝΗΣ». 1 

Ολοκλήρωση και πιστοποίηση της έναρξης της πα¬ 
ραγωγικής λειτουργίας της επένδυσης της εται¬ 
ρείας «Ν/ΕΚΟ ΕΠΕ» που έχει υπαχθεί στις διατά¬ 
ξεις του ν. 2601/1998. 2 

Εγκατάσταση στην Ελλάδα γραφείου ή Υποκατα¬ 
στήματος της Εταιρείας «8ΕΑ8ΗΟΒΕ ΜΑΒΙΤΙΜΕ 
ΕΙΜΙΤΕϋ» που εδρεύει στις Βρεττανικές Παρθέ¬ 
νους Νήσους. 3 


ΔΙΟΡΘΏΣΕΙΣ ΣΦΑΛΜΑΤΩΝ 

Διόρθωση σφάλματος της 9203/ΥΠΕ/4/00050/Ε/ 

Ν. 3299/2004/1.3.2006 απόφασης Υπουργού Οικο¬ 
νομίας και Οικονομικών. 4 


ΑΠΟΦΑΣΕΙΣ 

0) 

Ανάκληση απόφασης υπαγωγής στο ν. 2601/1998 επέν¬ 
δυσης της εταιρείας «ΦΙΛΙΑ ΣΥΝΕΤΑΙΡΙΣΜΟΣ ΚΑΛ¬ 
ΛΙΕΡΓΗΤΩΝ ΣΙΤΗΡΩΝ ΔΕΡΒΙΤΣΑΝΗΣ». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την 21732/ΥΠΕ/1/00032/ν. 2601/1998/24.5.2006, από¬ 
φαση του Υφυπουργού Οικονομίας και Οικονομικών, 
ανακαλείται η υπ’ αριθμ. 62393/ΥΠΕ/1/00032/23.12.1999 
απόφαση υπαγωγής στο ν. 2601/1998 επένδυσης της 
εταιρείας «ΦΙΛΙΑ ΣΥΝΕΤΑΙΡΙΣΜΟΣ ΚΑΛΛΙΕΡΓΗΤΩΝ ΣΙΤΗ¬ 
ΡΩΝ ΔΕΡΒΙΤΣΑΝΗΣ» που αναφέρεται στην ίδρυση μονά¬ 
δας παραγωγής σιτηρών και υποπροϊόντων αυτού, στη 
Δερβιτσάνη Αλβανίας, συνολικής δαπάνης 1.115.187,09 
€, λόγω μη τήρησης από το φορέα των όρων και των 
προϋποθέσεων της εγκριτικής απόφασης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 
Ο Προϊστάμενος του Τμήματος 
ΣΟΦ. ΚΟΥΤΣΟΥΡΕΛΗΣ 


16 Ιουνίου 2006 

( 2 ) 

Ολοκλήρωση και πιστοποίηση της έναρξης της παρα¬ 
γωγικής λειτουργίας της επένδυσης της εταιρείας 
«νΕΚΟ ΕΠΕ» που έχει υπαχθεί στις διατάξεις του ν. 

2601/1998. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 21735/ΕΣΟΑΒ/ΥΠΕ/1/00026/Β1 - ΑΛ¬ 
ΒΑΝΙΑ /24.5.2006 απόφαση του Υφυπουργού Οικονομίας 
και Οικονομικών πιστοποιείται η ολοκλήρωση - οριστι¬ 
κοποίηση του κόστους και η έναρξη της παραγωγικής 
λειτουργίας της επένδυσης της εταιρείας «νΕΚΟ ΕΠΕ» 
που αναφέρεται στην ίδρυση μονάδας παραγωγής και 
εμπορίας προϊόντων ξυλείας στο Αργυρόκαστρο Αλβα¬ 
νίας, με τους εξής όρους: 

α) Το συνολικό οριστικοποιούμενο κόστος της επένδυσης 
ανέρχεται στο ποσό των δύο εκατομμυρίων εκατόν εξήντα 
οκτώ χιλιάδων εννιακοσίων έντεκα (2.168.911,00) €. 

β) Το ύψος της ιδίας συμμετοχής ανέρχεται στο ποσό 
του ενός εκατομμυρίου δέκα οκτώ χιλιάδων διακοσίων 
τριάντα οκτώ (1.018.238,00) € που αποτελεί ποσοστό 
47% του συνολικού κόστους της επένδυσης. 

γ) Το ύψος της επιχορήγησης ανέρχεται στο ποσό 
των εξακοσίων πενήντα χιλιάδων εξακοσίων εβδομήντα 
τριών (650.673,00) € που αποτελεί ποσοστό 30% της 
συνολικής ενισχυόμενης δαπάνης της επένδυσης. 

δ) Το ύψος του δανείου (μη επιδοτούμενου) ανέρχε¬ 
ται στο ποσό των πεντακοσίων χιλιάδων (500.000,00) € 
που αποτελεί ποσοστό 23% του συνολικού κόστους της 
επένδυσης. 

ε) Ημερομηνία ολοκλήρωσης της επένδυσης: 
10.11.2005. 

στ) Νέες θέσεις εργασίας τριάντα δύο (32) άτομα 
έναντι δέκα οκτώ (18) ατόμων προβλεπομένων στην 
εγκριτική απόφαση. 

Επίσης με την παραπάνω απόφαση εγκρίθηκε η κατα¬ 
βολή του συνόλου της επιχορήγησης ποσού εξακοσίων 
σαράντα οκτώ χιλιάδων εβδομήντα (648.070,00) €. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 

Ο Προϊστάμενος του Τμήματος 
ΣΟΦΟΚΛΗΣ ΚΟΥΤΣΟΥΡΕΛΗΣ 

ΤΕΥΧΟΣ ΑΝΑΠΤΥΞΙΑΚΩΝ ΠΡΑΞΕΩΝ ΚΑΙ ΣΥΜΒΑΣΕΩΝ 


Αριθμ. 3122.1/3988/24345 (3) 

Εγκατάσταση στην Ελλάδα γραφείου ή Υποκαταστήμα¬ 
τος της Εταιρείας «3ΕΑ3ΗΟΒΕ ΜΑΒΙΤΙΜΕ ίΙΜΙΤΕϋ» 
που εδρεύει στις Βρεττανικές Παρθένους Νήσους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

α. Τις διατάξεις του άρθρου 25 του ν. 27/1975 (Φ.Ε.Κ. 
77 Α'/75) όπως αντικαταστάθηκε με το άρθρο 4 του 
ν. 2234/1994 (Φ.Ε.Κ. 142 Α731.8.1994) και τροποποιήθη¬ 
κε με το άρθρο 25 του ν. 2515/1997 (Φ.Ε.Κ. 154 Α'/1997) 
και την παρ. 11 του άρθρου 11 του ν. 2948/2001 (Φ.Ε.Κ. 
242Α/2001). 

β. Τις διατάξεις του άρθρου 34 του ν. 3427/2005 (Φ.Ε.Κ. 
312 Α72005). 

γ. Την υπ’ αριθμ. 1246.3/4/94/1.12.1994 όπως συμπληρώθη¬ 
κε με την υπ’ αριθμ. 3122.3/18.5.2005 (Φ.Ε.Κ. 704/Β725.5.2005 
και τις 1246.3/5/94/1.12.1994, 1246.3/6/94/1.12.1994 κοινές 
αποφάσεις των Υπουργών Εθνικής Οικονομίας, Οικονο¬ 
μικών και Εμπορικής Ναυτιλίας (Φ.Ε.Κ. 919 Β/14.12.1994). 

δ. Τις διατάξεις του «Κώδικα νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο 1 του π.δ. 63/2005 (Φ.Ε.Κ. 98 Α72005). 

ε. Την από 19 Απριλίου 2006 αίτηση της Εταιρείας 
«3ΕΑ3ΗΟΒΕ ΜΑΒΙΤΙΜΕ ϋΜΙΤΕΟ». 

στ. Το υπ’ αριθμ. 32960915/19.4.2006 παράβολο Δ.Ο.Υ 
Α' ΠΕΙΡΑΙΑ. 

ζ. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Φ.Ε.Κ. 
1432/Τ.Β/14.10.2005). 

η. Τις διατάξεις του π.δ. 81/2002 (Φ.Ε.Κ. 57/Α72002) 
«περί συγχώνευσης των Υπουργείων Εθνικής Οικονομίας 
και Οικονομικών». 

θ. Το π.δ. 178/2000 (Φ.Ε.Κ. 165/Α/2000) «περί οργανισμού 
του Υπουργείου Εθνικής Οικονομίας», αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της Εταιρείας 3ΕΑ5ΗΟΒΕ 
ΜΑΒΙΤΙΜΕ ίΙΜΙΤΕϋ που εδρεύει στις Βρεττανικές Παρ¬ 
θένους Νήσους και την υπαγωγή της στις διατάξεις 
του άρθρου 25 του ν. 27/1975 όπως αντικαταστάθηκε 
με το άρθρο 4 του ν.2234/1994 και του άρθρου 34 του 
ν. 3427/2005 (Φ.Ε.Κ. 312 Α72005) με το σκοπό όπως εφό¬ 
σον επιτρέπεται από το καταστατικό της, απασχολείται 
αποκλειστικά και μόνο με πράξεις που προβλέπονται 
στο άρθρο αυτό, δηλαδή με τη διαχείριση, εκμετάλ¬ 
λευση, ναύλωση, διακανονισμό αβαριών, μεσιτεία αγο¬ 
ραπωλησιών ή ναυπηγήσεων ή ναυλώσεων πλοίων με 
Ελληνική ή ξένη σημαία πάνω από 500 κόρους ολικής 
χωρητικότητας, με εξαίρεση τα επιβατηγό ακτοπλοϊκά 
πλοία και τα εμπορικά πλοία που εκτελούν εσωτερικούς 
πλόες, καθώς και με την αντιπροσώπευση πλοιοκτη- 
τριών εταιρειών, ως και επιχειρήσεων που έχουν σαν 
αντικείμενο εργασιών τις ίδιες με τις προαναφερόμενες 
δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 


α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ’ αυτή ή τα πλοία που 
διαχειρίζεται ή εκμεταλλεύεται ή τα πλοία των επιχει¬ 
ρήσεων που αντιπροσωπεύει και έχουν σχέση με: 

1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πλη¬ 
ρώματα των πλοίων αυτών, καθώς και τις διατυπώσεις 
για την αποστολή και μετάβαση των πληρωμάτων σ’ 
αυτά τα πλοία. Για την εξεύρεση και επάνδρωση των 
πιο πάνω πλοίων με Ελληνικά πληρώματα, πρέπει να 
τηρούνται οι διατάξεις της Ελληνικής Νομοθεσίας που 
ισχύουν κάθε φορά. 

2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ’ αυτούς ή τις 
οικογένειες τους, νοσηλίων, αντιτίμων τροφοδοσίας 
εξόδων μεταβάσεως για ναυτολόγηση ή επαναπατρισμό 
και εμβασμάτων στις οικογένειες των ναυτικών. 

3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ. 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

4) Την φορολογία των παραπάνω πλοίων μαζί με την 
εξόφληση των σχετικών φόρων και τελών και την αμ¬ 
φισβήτηση με κάθε νόμιμο μέσο της νομιμότητας των 
τυχόν φόρων, τελών, προστίμων κ.λπ. που τους έχουν 
επιβληθεί. 

5) Την συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

6) Τον διορισμό και την ανάκληση πρακτόρων σε οποι- 
οδήποτε λιμάνι του κόσμου, την αποστολή εμβασμάτων 
εξόδων και αμοιβών των παραπάνω διοριζομένων πρα¬ 
κτόρων και τον έλεγχο των σχετικών λογαριασμών τους 
που αποστέλλονται. 

7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική 
αιτία όπως π.χ. αβαρίες συγκρούσεις, επιθαλάσσιες 
αρωγές κ.λπ. και την ενέργεια κάθε άλλης πράξης στην 
Ελλάδα ή στο Εξωτερικό σχετικής με την διαχείριση 
και εκμετάλλευση πλοίων. Εξαιρούνται απαιτήσεις και 
υποχρεώσεις που αφορούν μεταφορές μεταξύ Ελληνι¬ 
κών λιμανιών. 

8) Τη σύναψη συμβάσεων για την προμήθεια καυσίμων 
και λιπαντικών για τα παραπάνω πλοία, καθώς επίσης 
και συμβάσεων που αφορούν την προμήθεια ανταλλα¬ 
κτικών και εφοδίων καταστρώματος μηχανοστασίου 
και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων 
που αντιπροσωπεύει και διαχειρίζεται το Γραφείο ή 
Υποκατάστημα, ο έλεγχος των λογαριασμών τους, η 
διενέργεια εισπράξεων και πληρωμών για λογαριασμό 
τούτων καθώς και η τήρηση λογαριασμών στις Τρά- 

πεζες της Ελλάδος ή του Εξωτερικού στο όνομά τους 
σε συνάλλαγμα του Εξωτερικού. Επίσης η σύγκληση 
στην Ελλάδα των Διοικητικών Συμβουλίων και Γενικών 
Συνελεύσεων των ξένων αυτών ναυτιλιακών εταιρειών 
και η σύνταξη των Ισολογισμών και λογαριασμό απο¬ 
τελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις 
αυτές όπως π.χ. η εκκαθάριση και είσπραξη ναύλων, 
μισθωμάτων, σταλιών και επισταλιών, αποζημιώσεων 
και η καταβολή αποζημιώσεων σχετικά με τις συμβά¬ 
σεις αυτές. 

ε. Η επιμέλεια θεμάτων σχετικά με την ασψάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (ΟΐυΒδ). 

στ. Η διαπραγμάτευση και σύναψη με προμήθεια 
συμβάσεων ναυπηγήσεων μετασκευών ή επισκευών 
με Ναυπηγεία ή αγοραπωλησιών, πλοίων για λογαρι¬ 
ασμό ξένων Ναυτιλιακών εταιρειών εφόσον τηρούνται 
οι σχετικές με την φορολογία των πλοίων διατάξεις, 
καθώς και η διαμεσολάβηση για τη σύναψη συμβάσε¬ 
ων χρηματοδότησης των παραπάνω ναυπηγήσεων ή 
αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο Γ ραφείο ή Υποκατάστημα που θα 
εγκατασταθεί να πρακτορεύει πλοία σε Ελληνικά λιμά¬ 
νια καθώς και να αναπτύξει κάθε άλλη δραστηριότητα 
που δεν αναφέρεται στην απόφαση αυτή. 

Αρθρο 2 

1. Η Εταιρεία 5ΕΑ8ΗΟΒΕ ΜΑΒΙΤΙΜΕ ΕΙΜΙΤΕϋ που 
εδρεύει στις Βρεττανικές Παρθένους Νήσους είναι 
υποχρεωμένη μέσα σε δύο μήνες από την δημοσίευ¬ 
ση της απόφασης αυτής να καταθέσει στο Υπουργείο 
Οικονομίας και Οικονομικών (Διεύθυνση Κεφαλαίων 
Εξωτερικού) Τραπεζική εγγυητική επιστολή αναγνωρι¬ 
σμένης Τράπεζας του εσωτερικού ή εξωτερικού ποσού 
δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 του 
ν. 27/1975 όπως αντικαταστάθηκε με το άρθρο 4 του ν. 
2234/1994 και του άρθρου 34 του ν. 3427/2005 (Φ.Ε.Κ. 312 
Α'/2005) καθώς και των όρων της απόφασης αυτής. 

2. Η παραπάνω εταιρεία έχει υποχρέωση: 

α. Όταν εγκαταστήσει Γ ραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο 
στα Υπουργεία Οικονομίας και Οικονομικών (Διεύθυν¬ 
ση Κεφαλαίων Εξωτερικού και Διεύθυνση Φορολογίας 
Εισοδήματος) και Εμπορικής Ναυτιλίας (Διεύθυνση Ναυ¬ 
τιλιακής Πολιτικής και Ανάπτυξης). 

β. Να ενημερώνει μέσα στον μήνα Ιανουάριο κάθε 
χρόνο τα παραπάνω Υπουργεία σχετικά με τη Δ/νση 
του Γραφείου ή Υποκαταστήματος της στην Ελλάδα, 


το αντικείμενο των εργασιών του, τον αριθμό, τα στοι¬ 
χεία ταυτότητος και την ακριβή διεύθυνση διαμονής του 
ξένου και Ελληνικού προσωπικού που απασχολείται σ’ 
αυτό και το ποσό που εισάγεται κάθε χρόνο σε συνάλ¬ 
λαγμα και μετατρέπεται σε εθνικό νόμισμα. 

Το ποσό του εισαγομένου κάθε χρόνου συναλλάγμα¬ 
τος θα πιστοποιείται με την προσκόμιση στα Υπουργεία 
Οικονομίας και Οικονομικών και Εμπορικής Ναυτιλίας 
των ακολούθων εγγράφων: 

α) Βεβαίωσης Τράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικό νόμισμα 
κατά το παρελθόν έτος που στο σύνολο του δεν δύνα- 
ται να είναι κατώτερο των 50.000 δολ. ΗΠΑ. 

β) Υπεύθυνης δήλωσης του ν. 1599/86 με την οποία ο 
νόμιμος εκπρόσωπος της εταιρείας θα βεβαιώνει για το 
συνολικό συνάλλαγμα που εισήγαγε και μετέτρεψε σε 
εθνικό νόμισμα η εν λόγω εταιρεία κατά το παρελθόν 
έτος. Στην ίδια Υπεύθυνη δήλωση θα αναφέρονται και 
(ι) το ποσό συν/τος που χρησιμοποίησε για κάλυψη των 
πάσης φύσεως δαπανών λειτουργίας του γραφείου της 
στην Ελλάδα και το οποίο δεν δύναται να είναι κατώ¬ 
τερο των 50.000 δολ. ΗΠΑ, (ιι) τα ποσά συναλλάγματος 
που μετέτρεψε σε εθνικό νόμισμα η εταιρεία για την 
κάλυψη άλλων πληρωμών για λογαριασμό της ή για 
λογαριασμό τρίτων. 

Άπαντα τα ανωτέρω ποσά συναλλάγματος πρέπει 
να εμφανίζονται και στα τηρούμενα από την εταιρεία 
λογιστικά βιβλία. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλάδα 
στα Υπουργεία Οικονομίας και Οικονομικών (Διεύθυνση 
Κεφαλαίων Εξωτερικού και Διεύθυνση Φορολογίας Ει¬ 
σοδήματος) και Εμπορικής Ναυτιλίας (Διεύθυνση Ναυ¬ 
τιλιακής Πολιτικής και Ανάπτυξης) μέσα σε δεκαπέντε 
ημέρες από την μεταβολή που έγινε. 

δ. Εφόσον απασχολεί αλλοδαπό προσωπικό, να 
γνωστοποιεί στα κατά τόπο Γραφεία Αλλοδαπών και 
Μετανάστευσης του Υπουργείου Εσωτερικών Δημόσι¬ 
ας Διοίκησης και Αποκέντρωσης με κοινοποίηση στα 
Υπουργεία Οικονομίας και Οικονομικών (Διεύθυνση Κε¬ 
φαλαίων Εξωτερικού), Εμπορικής Ναυτιλίας (Διεύθυνση 
Ναυτιλιακής Πολιτικής και Ανάπτυξης) και στα κατά 
τόπο τμήματα Αλλοδαπών του Υπουργείου Δημόσιας 
Τάξης κάθε μεταβολή σχετικά με την πρόσληψη, από¬ 
λυση, διεύθυνση κατοικίας του προσωπικού αυτού εντός 
ΙΟημέρου από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται μετά την απόφαση αυτή, 
παύει να ισχύει και θεωρείται ότι δεν έχει χορηγηθεί 
ποτέ εφόσον: 

α. Η παραπάνω Εταιρεία δεν εγκαταστήσει Γραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω Εταιρεία δεν γνωστοποιήσει στα 
Υπουργεία Οικονομίας και Οικονομικών και Εμπορικής 
Ναυτιλίας μέσα στην παραπάνω τρίμηνη προθεσμία την 
εγκατάσταση στην Ελλάδα του Γ ραφείου ή Υποκατα¬ 
στήματος της που ιδρύεται με την απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Αρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβέρνησης (Τεύχος Αναπτυξιακών Πρά¬ 
ξεων και Συμβάσεων ν. 1116/1981) και για 5 έτη, μετά την 


παρέλευση των οποίων εφαρμογή έχουν οι διατάξεις 
της παρ. 5 του άρθρου 4 του ν. 2234/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Μα'ΐου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΜΠΟΡΙΚΗΣ 

ΚΑΙ ΟΙΚΟΝΟΜΙΚΩΝ ΝΑΥΤΙΛΙΑΣ 

ΧΡΗΣΤΟΣ ΦΩΛΙΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Ο αριθμός της υπ’ αριθμ. 9203/ΥΠΕ/4/00050/Ε/ 
Ν.3299/2004/1.3.2006 που δημοσιεύθηκε στο Φ.Ε.Κ. 
(ΤΑΠΣ) 58/23.3.2006, διορθώνεται με το ορθό που είναι 
9203/ΥΠΕ/4/00100/Ε/Ν. 3299/2004/1.3.2006. 

(Από το Υπ. Οικονομίας και Οικονομικών) 

